***Crew Dragon In-Flight Abort Test*** bija ASV uzņēmuma *SpaceX* kosmosa kuģa *Crew Dragon* glābšanas sistēmas izmēģinājums lielā augstumā, simulējot nesējraķetes avāriju. Tas veiksmīgi tika veikts 2020. gada 19. janvārī.

Izmēģinājumu plāns
------------------

Izmēģinājums tika paredzēts kā kosmosa kuģa atdalīšanās un lidojuma priekšlaicīgas pārtraukšanas scenārijs troposfērā virsskaņas ātrumā, kad lidaparāts piedzīvo maksimālo aerodinamisko spiedienu. *Crew Dragon* izmantoja glābšanas sistēmas *SuperDraco* dzinējus, lai pēc raķetes *Falcon 9* tīšas priekšlaicīgas dzinēja apstādināšanas atgrūstos no raķetes. Kosmosa kuģim vajadzēja pārorientēties, izvērst izpletņus un mīksti nosēsties Atlantijas okeānā. Sākotnēji šis tests bija ieplānots pirms bezpilota orbitālā lidojuma, tomēr *SpaceX* un NASA uzskatīja par drošāku izmantot lidojuma reprezentatīvo kapsulu, nevis testa kuģi no starta laukuma lidojuma priekšlaicīgās pārtraukšanas izmēģinājuma. Sākotnēji šajā testā bija plānots izmantot kapsulu *C201*, kas lidoja *Crew Dragon Demo-1*, tomēr *C201* tika iznīcināta, veicot statisko dzinēju iedarbināšanas testu 2019. gada 20. aprīlī. Šim *In-Flight Abort Test* izmantoja kapsulu *C205*, kas sākotnēji tika paredzēta *Crew Dragon Demo-2*.

Lidojuma gaita
--------------

Raķetes iznīcināšana pēc *Crew Dragon* atdalīšanās
Pirms starta *NASA* un *SpaceX* veica visu notikumu simulāciju, kā tas notiktu pie īstās apkalpes palaišanas, ieskaitot apkalpes apģērbšanu un braukšanu uz starta laukumu. Pēc aizkavēšanas, gaidot labāku meteoroloģisko redzamību, *Falcon 9* tika palaista 2020. gada 19. janvārī 15:30:00. Raķete lidoja kā plānots līdz pat atdalīšanās punktam, kur *Crew Dragon* atdalījās, bet raķete tika iznīcināta. Kosmosa kuģis pēc atdalīšanās lidoja suborbitālā trajektorijā. Apogejā tika atdalīts nehermētiskais kravas nodalījums. Tad tika izmantoti *Drako* dzinēji, lai kapsulu noorientētu nolaišanās posmam. Visas galvenās funkcijas tika veiksmīgi izpildītas, ieskaitot atdalīšanu, dzinēju iedarbināšanu, izpletni un nosēšanos. 15:38:54 *UTC* nolaižamais aparāts nosēdās Atlantijas okeānā netālu no Floridas piekrastes. Lidojuma ilgums bija 8 minūtes 54 sekundes.

Ārējās saites
-------------

* NASA, SpaceX Complete Final Major Flight Test of Crew Spacecraft NASA RELEASE 20-004, 2020-01-19
* SpaceX conducts successful Crew Dragon In-Flight Abort Test Ian Atkinson, nasaspaceflight.com, 2020-01-19
* Video: Preview of dramatic Crew Dragon In-Flight Abort Test Stephen Clark, spaceflightnow.com, 2020-01-14

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
*Dragon* kosmosa kuģi |
| --- |
|  |
| *Dragon* makets | 
* Dragon Spacecraft Qualification Unit

 |
|  |
| *Dragon* kravas kuģi | 
* Demo Flight 1
* Demo Flight 2
* CRS-1
* CRS-2
* CRS-3
* CRS-4
* CRS-5
* CRS-6
* ~~CRS-7~~
* CRS-8
* CRS-9
* CRS-10
* CRS-11
* CRS-12
* CRS-13
* CRS-14
* CRS-15
* CRS-16
* CRS-17
* CRS-18
* CRS-19
* CRS-20

 |
|  |
| *Cargo Dragon* | 
* CRS-21
* CRS-22
* CRS-23
* CRS-24
* CRS-25
* CRS-26
* CRS-27
* CRS-28

 |
|  |
| *Crew Dragon* | 
* Demo-1
* In-Flight Abort Test
* Demo-2
* Crew-1
* Crew-2
* Inspiration4
* Crew-3
* Ax-1
* Crew-4
* Crew-5
* Crew-6
* Ax-2

 |

 |